Бухаресттәи асаммит аҿы Украинеи Қырҭтәылеи НАТО алаларазы Ауснагӡатәқәа рплан (MAP) ранамшьара ала, XXI ашәышықәса алагамҭаз идуӡӡоу астратегиатә агха ҟаҵан, — иҩит Twitter аҿы Словениа ҧасатәи аҧыза-министр Ианез Ианша.
Аполитик ишиҩуа ала, Бухаресттәи асаммит аҿы Америкеи, иара убас, Алианс алахәылацәа зегьы, Германтәылеи Франциеи рыда, Украинеи Қырҭтәылеи НАТО алаларазы Ауснагӡатәқәа рплан рыҭара иадгылеит.
«2008 шықәсазы Бухаресттәи асаммит аҿы Америкеи, иара убас, Алианс алахәылацәа зегьы, Германтәылеи Франциеи рыда, Украинеи Қырҭтәылеи НАТО алаларазы Ауснагӡатәқәа рплан рыҭара иадгылеит. Сара абри адраматә ахәылҧаз ибзианы исгәалашәоит. 21 ашәышықәса алагамҭаз зегьы реиҳа идууз астратегиатә агха ҟаҳҵеит», — иҩит Ианез Ианша.